
U ZAGREBU 29. KOLOVOZA 1937 


naš glavni urednik dr josip andrić 

GOVORI NA ZBOROVANJU PRIGODOM 
EUH ARISTIJSKOG A KONGRESA U SLAV„ 
POŽEGI Foto * Obitelj, 


KATOLIČKA OBITELJ 


com, cim je narod živio na 
većoj moralnoj visini. Već 
Rimljanke iz starijih vremena 
smatrale su djecu svojim po- 
nosom i blagom svojim. Zna- 
mo za odličnu Rimljanku Kor- 
neliju, koja je svojoj prija- 
teljici, kad joj je pokazivala 
zlato i drago kamenje kao 
svoje najveće blago, pokazala 
djecu i rekla: »To je moje 
najveće blago!« 

I pravo je imala Kornelija, 
jer su djeca najveće blago 
roditelja. Dijete je kruna u 
Božjem djelu stvorenja. I čo- 
vjeku najtvrđeg srca i naj- 
manje izobrazbe ne može a 
da ne zaigra srce, kad vidi 
pred sobom ono maleno dje- 
tešce sa bezazlenim očima, koje dopiru do srca. 
Samo uistinu zao i pokvaren čovjek ne voli 
djecu. 

Dijete je najjača veza između oca i majke; 
u njemu gledaju roditelji nastavak svoga »ja«. 
Dijete nije samo briga i žalost roditeljima, već 
u puno većoj mjeri veselje roditeljima u svakoj 
dobi svoga života. Onaj maleni sinčić ili kćerkica, 
koji se tek počinju dizati na svoje nožice, imaju 
tu jakost da mogu nevinim svojim očima zavi- 
riti duboko u dušu svoga oca, koji je već napola 


SOFIJA BRAjSA, 

predsjednica nadbiskupijskog okružja H. K. 
Žena u Zagrebu i govornica na Euharistijskom 
kongresu u Slav. Požegi 





Da ta načela odgovaraju Božjoj objavi, t. j. 
Sv. Pismu i nauci Crkve, lako će uvidjeti svatko, 
ko je prošao samo školu katekizma. No da su 
ta načela i bez obzira na to istinita i jedino 
ispravna te korisna za čovječanstvo uopće, 
uvjerit ćemo se čim otvorimo bolje oči te pro- 
motrimo razne narode u sadašnjosti i prošlosti. 
Nestalo je mnogih bogatih i visoko kulturnih 
naroda ne zbog toga, što ne bi bili mogli od- 
hraniti i odgojiti brojnu djecu, nego zbog toga 
što je ponestalo kod tih obitelji svakog mo- 
rala. Povijest nam govori, da je do propasti 
nekad slavnog rimskog carstva došlo uslijed 
nemoralnosti, koja je zavladala na svim podru- 
čjima života, a pogotovo u obiteljskom životu 
tako, da je rimski povjesničar Tito Livije punim 
pravom rekao: »U početku rimske države nije 
bilo rastave brakova, a na koncu rimske države 
nije bilo više čestitoga braka, a to je dovelo i 
samu rimsku državu do rasula.« Na taj način 
nestalo je raznih starih naroda, a mi sa suznim 
očima govorimo o Hrvatima, kojih u mnogim 
krajevima biva sve manje. Kako nam srce za- 
igra kad u jednom takvom izumirajućem selu 
naiđemo na četu vesele dječice, dok naokolo 
gledamo samo žalosni svršetak: bogate starce, 
koji sjede pred kućom i smišljaju, kome će 
ostaviti svoje lijepo gospodarstvo. Ti su starci 
kraj svega svog bogatstva siromašni, jer nemaju 
kraj sebe nikoga svojega. Da su ti starci živjeli 
prema načelima katoličke vjere, ne bi to doži- 
vjeli. Kad bi u današnjih roditelja bilo više po- 
žrtvovnosti i više pouzdanja u pomoć Božju, ne 
bi bijela kuga harala našim selima. Nije moguće, 
da će dragi Bog ostaviti i izvrgnuti ruglu pred 
nevjernim svijetom onu obitelj, koja živi prema 
nauci evanđelja i vodstvu Svete Crkve. 

Da je takvo mišljenje ispravno, vidi se naj- 
bolje po tome, što dragi Bog baš obitelji sa 
brojnom djecom nagrađuje takvim darovima, 
koji se ne bi dali zamijeniti nikakvim novcem 
ni blagom ovoga svijeta. Nije puki slučaj, da 
su najglasovitiji i najtalentiraniji ljudi te ve- 
liki sveci i svetice proizašli iz obitelji, gdje je 
bilo mnogo djece. 

Glavni razlog što današnji roditelji ne će da 
imaju djece jest u prvom redu pomanjkanje 
straha Božjega. Tko se Boga boji, taj drži nje- 
gove zapovijedi u svakoj prilici. Stoga bježi 
od svakoga grijeha, pa i od grijeha prve zapo- 
vijedi, dane Adamu i Evi: »Rastite i množite se 
i napunite zemlju.« Komoditet, želja za lago- 
dnim životom punim sarnog uživanja bez ika- 
kvih tereta i dužnosti, to su dalnji razlozi za 
izbjegavanje djece. No najveći razlog jest onaj 
prvi t. j. pomanjkanje jake i žive vjere u Boga, 
koji je sva bića stvorio, pa nesamo hoće već i 
može da se za svako stvorenje dosta brine. 

Niko pametan ne sumnja o tome, da je za 
snagu naroda vrlo odlučna brojčana njegova 


Slika na omotu:. 

Prizor iz filma » Pobuna na brodu 
Huntu « Foto Kosmos film 


snaga. Tko je neprijatelj množenju Hrvata, taj 
je neprijatelj Hrvata uopće. Ako se to množe- 
nje vrši prema zakonima vjere, osigurava se 
djeci ne samo zdravo tijelo nego i brižljivi ro- 
ditelji, koji će se savjesno brinuti za svoju 
djecu. Odatle slijedi, da se baš 'u obiteljskom 
životu najjače opaža, na kakvoj je visini ro- 
doljublje pojedinog naroda, pa i nas Hrvata. 
Možemo li smatrati pravim rodoljubima one 
bračne drugove, koji sudjeluju na tome, da da- 
našnja generacija bude posljednja generacija 
Hrvata? 

Sukrivci izumiranja hrvatskog naroda u ne- 
kim krajevima jesu svi oni, koji na bilo koji 
način pomažu to izumiranje. Amo spadaju ne- 
savjesne primalje, koje svojim đavolskim po- 
slom uništavaju novorođenčad i truju majke, 
zatim liječnici, koji takvim osobama pomažu, 
da oslobode majku djeteta, prije nego što se 
rodilo. Ovamo spadaju i odvjetnici, koji po- 
mažu rastavljanje vjenčanih drugova, umjesto 
da ih izmiruju i upućuju na međusobnu podno- 
šljivost. Toj velikoj narodnoj nesreći krivi su i 
narodni zastupnici, koji glasuju za zakone o 
razrešivosti braka i o nekažnjavanju pometnuća 
ili abortusa. Među takove neprijatelje našega 
naroda spadaju i svi oni, koji izvrgavaju ruglu 
i smijehu roditelje s brojnom djecom, umjesto 
da ih poštuju i podupiru, jer' bi morali biti uvje- 
reni, da su roditelji s brojnom djecom koju 
kršćanski uzgajaju, najveći rodoljubi, koje treba 
pomagati u svakom pogledu, pa svaki koji to 
čini, čini istodobno veliku rodoljubnu dužnost. 

Nije budućnost našeg naroda u nama, već u 
našoj djeci, jer kad bi našom smrću imao svršiti 
hrvatski narod svoj narodni život, ne bi onda 
više imalo smisla nikakvo rodoljublje. Takva nas 
misao upravo vrijeđa pogotovo u današnje vri- 
jeme, kad je hrvatska narodna svijest tako jaka, 
te svi Hrvatti složno kao jedan živu u jednom 
nepobitnom uvjerenju, da će se doskora poka- 
zati što može hrvatska snaga i što može da uči- 
ni cjelokupni složni hrvatski narod. 

Svi smo uvjereni, da nas Hrvate čeka sretna 
budućnost, a A do toga ne će doći niti će biti po- 
trebno da dođe, ako smo mi zadnja hrvatska ge- 
neracija. Katolički roditelji! O vama ovisi bu- 
dućnost hrvatskog naroda, budite dakle savje- 
sni i požrtvovni očevi i majke te primajte djecu 
kao dar Božjima ne kao teret. Tom svojom dje- 
com osiguravate budućnost hrvatskog naroda,, 
jer narod bez djece je narod bez budućnosti. 

No nije dosta samo dati život djetetu, već tre- 
ba djecu kršćanski uzgajati i učiniti ju uopće 
sposobnom za životnu borbu. Dijete je najveći 
dar Božji. Ono što majka djetetu ucijepi u dušu, 
ostaje obično za cijelog života od vrijednosti 
za čovjeka. Najjače sredstvo za vjerski uzgoj 
djece jest vlastiti primjer roditelja, za kojim će 
se primjerom dijete rado povesti. Sav rad oko 
uzgoja djece skopčan je danas s velikim pote- 
škoćama, jer sve ide za tim da otme dijete uplivu, 
kršćanskog uzgoja, no molitva i rad brižne maj- 
ke kadri su odbiti sve te štetne uplive i sačuvati* 
dijete Bogu i sretnoj vječnosti. 

Slika desno : 
UZORNA KATOLIČKA 
OBITELJ GĐE SOFIJE 
I DRA ĆIRE BRAJŠE, 
ODVJETNIKA U ZAGREBU 
broji dvanaestero djece, od 
toga šest sinova i šest kćeri. 
Na ovoj slici ne nalazi se 
dvoje najmlađe djecu 



Roditeljski uzgojni rad dobiva najljepšu po- 
moć u pojedinim vjerskim društvima kao i u 
omladinskim društvima Katoličke Akcije. U Hr- 
vatskoj katoličkoj obitelji treba da vlada pravi 
kršćanski duh, koji se mora očitovati svagdje pa 
i u vanjskoj slici obiteljskoga života. U pravoj 
kršćanskoj i hrvatskoj kući bit će križ na naj- 
časnijem mjestu. Mnogi misle, da u radionice ne 
spada nijedan vjerski znak, već da tamo bolje 
pristaje kakva potkova, koja donosi »sreću«. U 
stanovima mnogih gradskih obitelji naći će se 
samo u spavaćoj sobi nad krevetom Madona, 
a u jedaćoj sobi, u kojoj se mnogo više boravi, 


ne vidimo čestoput nikakvog znaka kršćanstva. 
Bez direktne pomoći i milosti Božje nije mo- 
guće očuvati naše obitelji od upliva današnje 
pokvarenosti u svijetu. Osobito sredstvo za to je- 
su društva katoličke akcije, kojima je svrha ne 
samo vlastito posvećenje pojedinih članova, nego 
u prvom redu apostolat, t. j. briga oko Spaša- 
vanja duša naših bližnjih, među koje spadaju u 
prvom redu članovi naših obitelji. 

Time ćemo doći do preporoda naših hrvatskih 
obitelji, tako te će one postati košnice, iz koje 
će neprestano izlaziti ne samo sve brojniji, već 
i sve vredniji članovi hrvatskog naroda. 


PJESMA SIROMAHA DOBROG BOGA 

Spjevao Ton Smerdel 


Ja volim sitne biljke i svaki poljski cvijet, 
ja volim cijeli prezreni obični svijet 
u danima našim, u dušama našim. 

Ja volim bol u sebi i pjesmu majskih zvijezda 
i radosti sitne procvalog žita s onih brazda 
punih pjesama veselih ševa, pjesama veselih. 

Ja volim da oči uronim u nebo puno oblaka 
i da s njima dvorove sanja gradim, 
jer želja je moja jedina i jaka, 
da putujem, putujem 


ko očajni putnik prostora 
i neba u suncu, 

da sve vidim, kako je skladno 
u sjenci brata staroga hrasta. 

Ja volim ritmove duha i pjesme nepisane 

i misli gorke i želje učarane 

u dnu srca, nezasitnog srca, 

koje uvijek kod svih ljudi za nečim grca . . . 

Ja volim šum mora i radosti djeteta 
u igri i glasu isto ko onog planinskog jagnjeta. 


MLADOSTI, DOĐI 


Mladosti, dođi ko strašni orkan 
na polje u žarko ljetno podne, 
pomiluj mi čelo ko njegov dah 
brežuljke vinorodne. 

Mladosti, dođi ko olujna kiša 
u jutarnja svitanja rana, 
raspletene kose, posuta cvijećem 
plavoga lana. 


Spjevao Ivica Čermak 

Mladosti, dođi tiha i blaga, 

(ko divlji valovi rasplesana mora) 
ogrij mi srce vrućim srcem 
ledenih gora. 

Mladosti, dođi ko vitka munja 
i groma prasak iz daljine, 
zaplesat ću s tobom beskrajno kolo 
u plave visine. 


I 

*** OD ZAGREBA DO SALZBURGA 


Do Salzburga 

Već od pograničnog austrijskog mjestanca 
Rosenbacha, preko Villacha do Bad Gasteina, 
imade željeznički putnik dovoljno prilike za 
sve moguće načine čuđenja, divljenja, zaprepa- 
štenja i drugih varijacija iznenađenja. Tako već 
putnik kod konduktera, te prve nove službene 
osobe, koju susreće nakon carinika, gleda čisto 
znatiželjno njegovu erarsku olovku sa mokrom 
spužvicom, dok njom najprije namoči kartu, da 
zatim zabilježi zatraženi prekid vožnje. 

I sve tako dalje, gotovo svakim kilometrom, 
redaju se i rastu kao po gradaciji zapažaji ono- 
ga, što se ne vidi, ili čega nema u domovini. 

Mijenja se kraj* i okolica. Koruški alpski kra- 
jevi čine isprva jednolični nastavak slovenskoga 
krajobraza, no od Faaker jezera nastaju nove 
ugodne promjene, te interes ponovo raste. 

Opaža se nadalje, a što se kasnije potvrđuje 
na čitavom putu po Njemačkoj i Austriji, kako 
već i prilično neznatne stanice imadu izgrađenih 
hodnika do željezničkog perona, ako je to po- 
trebno. Ovaj vani posve obični, prokušani i ra- 
zumljivi način zaštite putnika ne će se i ne može 
se kod nas nikako provesti, makar barem u Za- 
grebu, tom našem najprometnijem željezničkom 
čvorištu. Da, ali vani zato ne postoji propis, da 
putnici moraju biti ekvilibristi, a zašto se stranci 
ne bi kod nas upoznali sa starim, lijepim obi- 
čajima? 

* 

Nastavljamo drugi dan rano ujutro kod Vil- 
lacha put za Salzburg. Kod Spittal Millstatter- 
see-a ostavljamo parnu mašinu i prikapča nam 
se električna. Ugodno nas se dojimlje novi pre- 
vozni način. To je već brzina sasvim simpatična 
(makar još nije kao na njemačkoj željeznici. Mi 
ćemo doskora postati već i izbirljivi kod puto- 
vanja). Odmah primjećujemo, kako je ugodno 
putovati bez bojazni od čađe iz dimnjaka. 

Dolaze novi predjeli kaleidoskopskom brzinom. 

Zaneseni smo uvijek novim i novim prirodnim 
ljepotama. Mi smo svježi, no dojmovi su snažni, 
te ostajemo bez riječi priljubljeni na oknu. 

Primjećujemo naglo uzdizanje. Najveću uspon- 
sku visinu dosižemo u Mallnitzu od 1182 me- 
tara. »Nemaš razloga da posumnjaš o toj brojci, 
koja je vidljivo označena na kolodvoru i koju 
nalazimo u voznom redu, kad gledaš okolne snje- 
žnike i osjećaš svježi gorski zrak. 

Još nismo pravo ni ostavili Mallnitz, a već 
smo zašli u njegov tunel. Prolazimo ispod Alpa. 
Bilo nam je i hladno, za te, gotovo 14 km duge 
vožnje ispod Visokih Tura (Hohe Tauern). 

S druge strane malničkog tunela diže se nad 
njim Tauern još okomitije. Upravo je impozant- 
no gledati na onaj glečer s druge strane sredi- 
šnjih Alpa. 

I tako smo prešli Alpe, a nismo se ni umorili. 
Ponosni smo na progres čovječanstva, jer to je 
ipak očiti napredak od Hanibalovih vremena. 

* 


Napisao Mladen Bošnjak 

Prekinuli smo vožnju u Bad Gasteinu do po- 
slijepodnevnog vlaka, da razgledamo to monde- 
no kupalište. Naš smo turistički ručak obavili 
izvan mjesta, na obalnom kamenju potoka, što 
nastaje od »izvora vječne mladosti«. 

Za ravnanje u Bad Gasteinu nam je poslužila 
diskretna karta sa cijenama u jednom restauranu, 
gdje je bilo među inim označeno, da čaša čaja 
stoji dva i pol šilinga. Šta to znači za nas, koji 
putujemo sa naprtnjačama, koji kupujemo stra- 
ni novac sa balkanskom valutom, i koji imamo 
od prilike toliki proračun za čitavu dnevnu op- 
skrbu — ♦ mislim da nije potrebno pobliže ozna- 
čiti. 

No razgledanje mjesta bilo je besplatno, te 
se čak i ljekovita mineralna izvor voda može piti 
badava! I nama je kasnije gledanje iz doline 
na samo mjesto, te sunčanje kraj potočića i ono 
nekoliko ubranih malina, učinilo boravak prijat- 
nim. Tako smo se mi možda ugodnije proveli u 
Bad Gasteinu, nego razmaženi gosti baš ne pre- 
napunjenog mjesta. 

* 

Salzburg 

Po broju stanovnika je zapravo Salzburg ne- 
znatno mjesto od kojih 40 tisuća stanovnika. No 
po načinu života, to je velegrad. Čine ga takvim 
stranci sviju rasa i naroda, koji hrle u taj grad 
zbog nadaleko poznatih festspielskih priredaba. 
U skupoći ide sa Bad Gasteinom. 

* 

Prva briga, koja nam se uvijek u svakom 
mjestu duljeg boravka ponavljala, bila je traže- 
nje jeftinog prenoćišta. 

U Villachu smo prenoćili u omladinskom pre- 
noćištu (Jugendherberg). U tu herbergu primili 
su nas bez članske karte, potrebne za prenoćenje 
u takvim prenoćištima, jer je bilo dovoljno 
mjesta. 

Salzburg, kao često posjećivano mjesto stu- 
dentskih putnika (kod nas zvanih vandrokaša) 
ima odličnu organizaciju tog vandrokaškog pre- 
noćišnog saveza. Kod prijavljivanja za preno- 
ćenje, savjetovali su nam, da izvadimo člansku 
kartu spomenutog saveza. S tom kartom dobili 
smo pravo za prijem u svim herbergama Austri- 
je, Njemačke, Švicarske, čehoslovačke . . ., sva- 
kako i izvan granica našega projektiranog puta. 

* 

Određen nam je stan u herbergi, koja se na- - 
laži u najljepšem centrumu grada. Stupamo po- 
nosno sa našim novim legitimacijama, po koji- 
ma postajemo članovi »značajne i međunarodne 
organizacije« . . . vandrokaša. 

Na polasku iz omladinskog savjetovališta 
ugodno nas se doimlje hrvatski pozdrav tamo- 
šnjeg činovnika, koji je naučio par naših riječi 
za jednoga kratkog boravka kod nas. Saznao je 
iz naših isprava, da smo Hrvati, pa nam kliče, 
dok polazimo k našem novom prenoćištu: 

»Zbogom i dofiđenja . . .« 

Izvorni roman „Obitelji 1 


BILJEŽNICA 

ROMAN IZ SUVREMENOG ŽIVOT 

»Konačno, gdje je ona? On se od nje udaljuje. 
Sve više. Svaki okretaj crnih kotača stvara veći 
razmak. Kakav razmak? Zar je geografska uda- 
ljenost od utjecaja na čovjeka, koji želi ostati 
stalan? On, stalan? Hahaha! Stalnost u životu? 
Gdje je to?« mislio je dalje. 

Nasmijao se Marcel u sebi. Otvorio je oči, 
pogladio se rukom po kosi, te je nakon razmi- 
šljanja, koje ga je zamaralo, primijetio, da mu 
nasuprot sjedi neka mlada žena. 

Motrio je njezin nepoznati lik. Prisutnost ove 
nepoznate žene naglo ga je zapljusnula valom 
optimizma, dobrovolje i radoznalosti. Njene oči 
zelenkaste i sjajne, usta mala i pravilna, ukusno 
na čelu razdijeljena kosa i šeširić smeđi, sa ukra- 
snim perom iste boje, sve ga je to odjednom 
počelo vrlo zanimati. Upustio se u razgovor. 

Žena se je zadubila u njegove netom kupljene 
novine, nasmiješena i vedra. Spuštala se večer. 
Zapad je bio sav grimizno zažaren od sunca, koje 
se već sakrilo. Iz susjednog je kupea dopirao 
smijeh. A zatim se isprva tiho, pa sve glasnije i 
življe — oglasila harmonika. Žamor je utihnuo, 
a raskošni glas harmonike dirnuo je srca zado- 
voljstvom. Marcel je podigao glavu i slušao. 

Bio je pun pažnje i užitka. Vješto je netko 
nepoznat i nevidljiv prebirao po tipkama har- 
monike. Žena je govorila: 

»Ja neobično volim glazbu. Imam kod kuće 
glasovir, pa tako, evo upravo u ovo vrijeme, 
sjednem za njega. I prebirem — čitave sate . . . 
Glazba mi budi neki nemir u krvi, osjećam se 
vedrija, mlađa i ritam se neki podiže i osnažuje 
u meni. Da li vi volite glazbu?« 

»Da, gospođo. Glazba ozdravljuje bolesnike, 
liječi nesretnike, olakšava im snositi tegobu ži- 
vota. Ja uvijek, kad slušam glazbu, lebdim u ne- 
koj sferi oblaka i prostorne modrine. Požalim 
tada — pa evo i sad u meni to osjećanje — da 
sam sputan za ovu blatnu zemaljsku koru. Ne- 
što astralno, lelujavo opoji me i padam u za- 
nos, koji mami suzu . . .« 

Dirljivi zvuci harmonike srljavo navriješe 
k njima, jer je upravo kondukter otvorio vrata, 
i opet zatim utihnuše, ali se u jednako dirljivoj, 
pomalo plačnoj melodiji javljahu i dalje. 

Marcel je nasmiješen posmatrao blijede, na 
koljenima složene ženine ruke, žmirkao očima i 
zbrajao kilometre. 

Približavalo se selo. Još desetak stanica. Žena 
je upravo u tome času pogledala na sat i ustala. 

Na rastanku nekako tugaljivo, s pospanošću i 
sanjarskom melankolijom u titranju tamnih du- 
gih trepavica pružila mu je ruku. 

Harmonika je zamukla. Večer je sakrila po- 
lje. Pokazala su se svijetla. Putnici su poluglasno 
žagorili. Marcel je pritisnuo lice na vlažno pro- 
zorsko staklo. Zagledao se tupo u daljinu, s po- 


s KOCKAMA 

A — NAPISAO IVO BALENTOVIĆ (Nastavak) 

brkanim mislima, u kojima se ispremiješao ju- 
čerašnji izgled lica dra Šolića, sa likom žene, 
koja je na minuloj stanici izašla u noć 

Lik te žene povratio mu se pred oči i on je 
jasno raspoznavao linije njezina lica, rumenilo 
njenih usana. 

Osjetio se sam, duboko osamljen i tužan. I 
sada, kad je već energičnim porivom misli i volje 
odgonio od sebe sve te iznenadno navrele halu- 
cinacije, svu je pažnju svratio na jedno malo 



DR LEON ČIRA Kl, ODVJETNIK I NAČELNIK GRADA POŽEGE, 
SIN HRVATSKOG PJESNIKA FRANJE CIRAF IJA, bio je predsjednik 
odbora za euharistijski kongres u Slav. Požegi od 14. do 16. o. mj. r 
te je pozdravio kod dočeka i kod podoknice nadbiskupa Dra Stepinca, 
i govorio na svečanom zborovanju 

drhtavo svijetlo u daljini. U njemu je on vidio 
simbol te svoje, krizama i grubostima života iski- 
dane mladosti. Dugo je zurio u to svijetlo i 
mnogo mislio o tome: kako je sav taj život 
udešen tako, da je čovjek osuđen na tapkanje 
u noći, i da je to, upravo takvo jedno drhtavo, 
daleko svijetlo, ona blistava zvjezdica, za kojom 
čovjek upravlja svoje korake. 

Kad je izašao na stanici svog rodnog sela Žu- 
pe, mislio je, da se probudio iza sna. I čudno ga 
je nešto zapljusnulo, zatitralo mu ispred očiju, 
a u dubini sebe osjetio je, kako se talasa neko 
iznenađenje u obliku nekog bolećivog razoča- 
ranja. Da, takva čuvstva su ga zahvatila, čim je 
stupio na domaće zavičajno tlo, zagazivši na 
prvome koraku u meko, ljigavo blato . . . 

Pa već u liku mršava oca i razveseljene majke 
obuhvatio je ljude cijeloga sela. Život taj nije 
bio takav, kakav je on sebi predočavao i očeki- 
vao. Uviđao je to na prvome koraku. A šta je 
sve u njemu skriveno, šta treba prozreti, proči- 
tati iz tih upalih seljačkih lica, iz tih poluuga- 
slih očiju, iz bora, što se usjekoše u čelo? Šta 
nosi i sadržava taj život u svome krilu? 

Šta sadržava? 

X. 

Iza maglovitih dana došle su kiše. Ulice su 
plivale u vodi i ljudi su gacali po blatu, koje je 
u gvaljama letjelo po odijelu sve do iznad ko- 
ljena. 

Blatni je taj život na selu iznenadio Marcela. 
On je isprva spokojan, smiren i kao u nekome 
snu prolazio tim širokim neravnim cestama, pri- 
vikavao se na preskakivanje kaljuža i izbočina, 
a onda, kad je tiho počela sipiti kiša, iznenađe- 
nje i nemir, da, preokret upravo ušao je u nje- 
ga i zavladao njime. 

Uočio je, kako se je bio udaljio od tog života, 
što u sebi nosi toliko prirodne jednostavnosti: 
života, što je izvana jednostavan, primaran, pa 
možda čak i oduran čovjeku, koji je zaljubljen 
u izvanje efekte, ali ipak u suštini misteriozan 
i složen, dinamičan i pun tragičnih komponena- 
ta, koje se odražavaju u najrazličitijim oblicima. 

Bijeda je bila glavno obilježje i vrhovna ozna- 
ka životnoga stanja sela Župe. Samo ovo selo 
bila je čudna mješavina seljačkoga naroda, 
koji je sačinjavao većinu i malovaroškog obrt- 
ničkog i činovničkog, koji se je sam svojom vo- 
ljom lučio od prvoga. 

Kiša, dnevna dosada, pospanost i zijevanje — 
to su bile glavne atrakcije kratkih jesenjih dana, 
koji su se brzo gasili, da dovedu noć, u kojoj 
drhću rijetka svijetla, i titraju pod prozorima 
mukli, bljuzgavi koraci. 

Marcel je sada motrio u duhu grad i sve svoje 
doživljaje u njemu u nekoj dalekoj perspektivi. 
Sjećao se svega, ali ga nije ništa mnogo diralo. 
No znao je da ne će ostati tako. I brzo se to po- 
tvrdilo. Misao na Bugu budila je nemir u nje- 
mu. Podbočen za stolom, nad knjigom i spisi- 
ma on je često mislio na nju intenzivno i gradio 
si njezinu sliku u stotinu raznih oblika. Manje 
bi mislio na Diva, na ono ledeno kao od voska 
mrtvo lice drugarice Milice, jer je Duga počela 
na momente upravo živjeti u njemu, snažno ga 
osvajati. 

Ali sve je to bilo potiskivano u stranu novim 
slikama i novim “doživljajima. Ljudi su ga susre* 
tali sa zanimanjem, ljubazno mu se smiješili 
u lice, licumjerno ga salijetali; ugojeni obrtnici 



Hiljada je bolesti a jedno zdravlje! 


¥ 

Bili zdravi ili bolesni, ako još ne poznate Raden- 
sko ljekovito kupalište, tražite kartom prospekte 
i upute: Uprava Radenskog kupališta, Slatina 
Radenci (kod Maribora). 

Direktan vagon iz Zagreba do samoga kupališta 


informirali su se kod njega o političkoj situaciji, 
kreveljili lice i natezali ga u mudronosni oblik, 
udarali se u prsa ističući, kako su dali svoj glas 
za vrijeme posljednjih izbora na oltar domovini, 
oborivši tako valjda svojom zaslugom prokleti 
režim nasilnika i pljačkaša. 

U stvari, on je dobro znao, kako su ti strašlji- 
vo skidali kapu svakome, ko je bio jači, a slabi- 
jega su gledali prezirnim okom, omalovažujući 
ga i ponižujući u svakoj zgodi. Motrio je ta nji- 
hova ugojena lica skeptički nasmiješen i poslije 
svakog završenog razgovora gutao obilje sline, 
koja mu je navirivala iz grla među zube. 

Proučavao je taj život i uviđao smiješnost 
onih novinskih polemika, o kojima mu je satima 
čavrljao Div; u njima se govori o životu grada 
i sela kao neka dva zasebna života, a on je spo- 
znao, da nije tako: jer u selu postoji grad, a u 
gradu selo; u suštini borba i razlika je jedino u 
klasama i to tako: da i u selu i u gradu postoje 
jedni koji imaju i koji su siti, a drugi siromašni, 
izmučeni i gladni. 

Zadubljivao se on u te isprazne razgovore, 
bježao poslije njih nekud u tišinu, razmišljao o 
situaciji, koja vlada na toj rođenoj, zavičajnoj 
grudi i padao u različita nastrojenja i raspolo- 
ženja. Zatim je prošao kroz krčme, osmotrio 
ljude, bivše drugove iz djetinjstva i škole, upu- 
tio se s njima u raspravljanje o životu i smrti, 
vinu, ženama i ljubavi . . . 

* 

U krčmi je vladala tišina. Samo se glas njego- 
vog vršnjaka, općinskog pisara, to jest ispitanog 
bilježnika i blagajnika Galića, prosipao po za- 
dimljenom prostoru i stapao sa ustrajnim i jed- 
noličnim šumom kiše, koja je padala neprekidno 
sve od devet sati ujutro. 

Na stolu poluispijene čaše rumenog vina. U 
uzdtfhu kruži nervozna desnica Galićeva. Bljesak 
naočala, koje su oznaka »gospodstva«, a ispod 
njih u očima polupijan sjaj. Nos mu se zacrvenio 
i otkriva se u njemu bilanca mnogih vinskih litri- 
ca i neprospavanih noći. Čovjek taj, što sjedi 
pred njim, bio je nekada tih, dobar plavokosi 
dečko i leptire su skupa lovili na seoskoj tratini. 
A danas ih je život bacio na dvije različite stra- 
ne: i eto, taj je mladić već i oženjen, otac je 
jednog petgodišnjeg djeteta. 

Raspričao mu se taj čovjek o svojim »politič- 
kim akcijama« i radu u nekoj »političkoj školi« 
napredne seoske omladine, a pod pokrovitelj- 
stvom svemoćnoga rodoljuba i poslaničkoga kan- 
didata (koji tu ambiciju nosi u sebi unatoč tome, 
što se je dva puta na izborima totalno i apsolut- 
no srozao!) doktora Kljokića, advokata i gospo- 
dina, koji imade čak — automobil marke Ci- 
troen. 

»Zamisli ti, moj druže«, jecavo se napinje oči- 
to već od retoričke bujnosti premoreni Galić, 
»zamisli ti, koliko je važno, da se svesna naša 
omladina vaspita u nacionalnom duhu (fraze su 
izgleda bile naučene u stranačkom glasilu te in- 
tegralnodržavne i svemoćne stranke!), da otvori 
oči, da se u njoj razbudi ljubav prema toj našoj 
moćnoj i silnoj otačbini . . .« (Nastavit će se.) 

POŽEŠKA ZLATNA 

Još danas sam pod dojmom 
dana, kad je Požeška »Zlatna do- 
lina« onako iskreno ispovjedila 
Boga svojih otaca. Mirna, staro- 
drevna slavonska Atena — Po- 
žega, sa čitavom svojom okoli- 
nom između jedinstveno lijepog 
vijenca gora Papuka, Krndije, 
Požeških gora, Psunja i Dilj- 
gore, pružala je u dane euhari- 
stijskoga kongresa od 14. do 16. 
o. mj. veličanstven prizor. Sunce 
je obasjalo svu bujnu dolinu s 
predjesenskim poljima, gdje se 
zlate kao nigdje veliki kuku- 
ruzi i zelenim vinorodnim gorica- 
ma, koje su već spremile i če- 
kaju da daruju slatki plod 
grožđa. 

Lijeno se vuče željeznica (da- 
nas je dosegla rekordnu veliči- 
nu, dodana su dva vagona!), a 
naokolo svuda živo kretanje na- 
roda, neobično u ovom mirnom 
i dosta monotonom kraju. Na- 
rod u manjim skupinama i ci- 
jela društva idu prema središtu 
— Požegi. Tamo već ulaze u 
grad neprekidno velike proce- 
sije. Mnoštvo je u lijepim i 
ukusno izvezenim narodnim no- 
šnjama, gdje nema onolike ša- 
rolikosti kao u nekim drugim 
hrvatskim krajevima ili raskoši 
kao u Đakovštini. Prevlađuju 
mirnije boje. Promatrajući sve 
to srce ti ispunja neopisiv dojam: 
eto sve, pjev tog silnog mnoštva, 
koje se tu sleglo iz cijele oko- 
lice, sa svom prirodom Božjeg 
dana stapa se u bruj silnih akor- 
da pjesme Svevišnjemu, pjesme 
radosti, što je sve to dočekalo 
ovaj svečani, bijeli euharistijski 
dan. 

Dolazi mi na pamet, da je. to 
* onaj narod, za koji se inače čuje, 
da nema žive vjere kao u dru- 
gim hrvatskim krajevima. Dani 
euharistijskoga kongresa govo- 
rili su protivno. Pokazao se si- 
lan narod u velikoj ozbiljnosti, 
pobožnosti, živim osjećajima i 
mekoći slavonske duše. 

Prošao je i taj hrvatski kraj 
svoju kalvariju. Plodna Pože- 
ška Dolina, poznata još iz vre- 
mena Rimljana kao »Zlatna do- 
lina« (vallis aurea), mamila je 
Turke i oni su njom zavladali 
iza g. 1530. Popaljena je Požega 
i okolna mjesta, narod je teško 


DOLINA U EUHARISTIJSKOJ BJELINI 

Na^jsao Kuzma Mcskatelo 




Slika desno: 

NADBISKUP KOADJUTOR 
DR A.STEPINAC MEĐU MALIM 

prvOpričesnicima u sl. reži g 

gojila je preko 6000 intelige- 
nata, među ostalima i hrvatske 
književnike i pisce Ilića-Oriov- 
čanina, Tomića, Jurkovića, Ko- 
rajca, Babukića, Pavića, Beci- 
ća, prevodioca i filologa Ma- 
retića, pjesnika Franju Cirakija 
i mnoštvo drugih istaknutih hr- 
vatskih i katoličkih kulturnih 
radnika. 

O stogodišnjici zavoda oku- 
pio se tu velik broj njih, da za- 
jednički zahvale za očinski od- 
goj svom bivšem upravitelju 
preč. g. Horatu. Njezini su go- 
jenci zadržali lijep spomen na 
život u njoj, svraćaju često ona- 
mo i rado su viđeni, a naš gla- 
vni urednik Dr Andrić govorio je 
na zborovanju ovog euharistij- 
skoga kongresa. Današnji kon- 
vikt pod direktorom veleč. g. 
Jelićem, sa zavodom č ss. milo- 
srdnica, samostanom oo. Franje- 
vaca i dr. našim ustanovama, 
središte je požeškoga kulturnog 
života. Posljednjih godina se 
ističe ukusnim i vrijednim izda- 
njima i hrvatska katolička za- 
druga »Dobra štampa«. 

Kad su se za euharistijskih 
dana smirile plamene boje na 
zapadu iznad Psunja, a nebo se 
osulo zvijezdama, Požega se oki- 
tila zlatnim svijetlom euharistij- 
skih emblema. Vjerski znakovi 
zasjali su u visini na zvonicima 
crkava, zgradama i okolnim 
vrhuncima u tihoj noći sjećajući 
fjude na veliki dan, kad Krist 
blagosilja Zlatnu dolinu. Po- 
žegom 15. kolovoza navečer pro- 
lazila je lurdska procesija odu- 
ševljeno pjevajući sa svijećama 
u rukama. Bilo je to kao da 
ustaju fra Lukini borci i zovu 
narod na borbu protiv uvijek no- 
vih neprijatelja vjere hrvatskog 
naroda. Tada sam među mno- 
štvom grupa i društava vidio 
svog prijatelja aps. veterinara 
Duku. On je iz Gradca (Pleter- 
nica), koji je nekada bio vlasni 


stradao, davao danak u novcu 
i krvi. Postojala je opasnost, da 
ga posve nestane. Vjera se i tu 
pokazala njegova najjača obra- 
na. Ropstvo od 150 godina bilo 
je dosta, da taj mekani hrvatski 
narod pretvori u ljute borce, 
koji će oko g, 1690 s fra Lu- 
kom Imbrišimovićem na brdu 
nedaleko Požege tući Turke. Fra 
Luka je prozvan »Sokolom«, a 
brdo, gdje je Turke potukao, 
Sokolovac. Još i danas Požeža- 
ni slave taj dan 12. ožujka. 


PREUZV. G. DR ALOJZIJE STEPINAC 
S M\L!M PRVOPRlCESNICIMA NA DAN 
EUHARISTIJSKOGA KONGRESA 
U SLAV. POŽEGI 

Požega, glavni grad zapadne 
Slavonije, preživjela je svoju 
stratešku važnost, tvrđava iznad 
mjesta je još samo po imenu. 
Danas je to tipičan slavonski 
grad sa širokim prašnim ulica- 
ma, u kojemu su zauzele mjesto 
druge važne katoličke ustanove. 
Pred dvije godine proslavila je 
Požeška kolegija sto godina, što 
ju je osnovao zagrebački biskup 
Alagović. Po njoj je Po- 
žega postala vrlo važan 
kulturni centar. Velika je 
prošlost toga zavoda. Od- 





SPOMENIK SLAVONSKOG „SOKOLA" 
JUNAKA FRA LUKE IMBRIŠIMOVIĆA 
U SLAV. POŽEGI 

Pod fra Lukinim vodstvom bili su protjerani 
Turci iz Požeške „Zlatne Doline" god. 16S9. 


štvo baruna Trenka, došao s ve- 
likim brojem župljana na kon- 
gres. Gledao sam ga, kako kao 
redatelj pazi, da njegovi mje- 
štani uzorno stupaju, ali da se 
istaknu i lijepim pjevanjem. Pri- 
ča mi, kako je dosada sa žu- 
pljanima prisustvovao svim po- 
božnostima. Pitam ga, kakav je 
dojam na njega i narod ostavio 
ovaj kongres. Duka sporo i pro- 
mišljeno govori, ali pričajući mi 
o tome zagrijao se i nekako mu 
se jezik osobito razvezao. 

»Reći ću ti prije svega, da se 
stanje našeg čovjeka ovdje mno- 
go promijenilo iza rata. Seljak 
je prije rata obrađivao samo je- 
dan komad svoga zemljišta, a. 
ostalo je ostavio na ugar. Radio 
je toliko, da zadovolji potreba- 
ma i obvezama. Na duševne i 
političke ‘prilike nije se mnogo 
obazirao. Danas su ti ovdje pri- 
like drukčije. Seljak ima malo 
zemlje, jer su se velika imanja 
cijepala: svako želi da bude svoj 
gospodar. Iako zemlja dobro 


TRI VELIKE KATOLIČKE USTANOVE NA GLAVNOM TRGU U SLAV. POŽEGI 
Lijevo je konvikt č. ss. milosrdnica, desno crkva franjevačkog samostana, a u sredini 
nadbiskupski konvikt, vrlo znamenit katolički zavud za sjevernu Hrvatsku i Slavoniju, 
iz kojega je do sada izašao velik broj hrvatske inteligencije 


rodi, na malom gospodarstvu ne 
može se živjeti. Prije se nije 
mnogo marilo, a danas svatko 
moli: »Bože, daj da što više uro- 
di!« Ja sam šijački sin i znam, 
kakve su prilike bile prije, a ka- 
kve danas. Sve je to doprinijelo, 
te se opaža, kako se naši Sijači 
sve više približuju Bogu Čovjek 
hoće da se pridigne i traži u tom 
Božju pomoć. 

Prije devetnaest godina — 
nastavlja moj prijatelj — bio je 
u Požegi euharistijski kongres. 
To se zaboravilo, a sadašnjem 
kongresu se poveselio kao nika- 
da šijački puk. Ova svečanost 
je* već odavna trebala, da naš 
seljak može pokazati što osje- 
ća kao Hrvat i katolik.« 

Izrazio sam svoju bojazan, da 
je to trenutačno raspoloženje 
ovog naroda, a kasnije će opet 
biti kao i prije, jer će se ispo- 
ljiti opet slavonska mekoća i 
mlitavost. 

»Varaš se,« počeo je življe moj 
prijatelj. »Naš je šijački seljak 
tvrdi Hrvat i ne boji se ispovje- 
diti svoju vjeru. Još ima dosta 
mekanih, ali na mlađima, -koji 
su su čvršći i odlučniji, svijet 
ostaje. Katoličanstvo i hrvatstvo 
— za njih je nerazdruživo. Ovaj 
kongres je to utvrdio Vidio si i 
sam na. svoje oči, koliko vjere i 
oduševljenja. Iz 80 km daljine 
dolazili su pješice. Ali potrebna 
je da se taj duh održava. Jedino 
Društvo sv. Jeronima brine se za 
njih najviše. Kad bi se znalo, 
koliko štampe komunisti šire, 
koliko bi i s naše strane više pa- 
žnje svemu tome posvećivali! 
Bogu hvala, pod komunističkim 
uplivom je tek koji radnik, a 
seljak se nikako ne da. Govo- 
rim ti iz duše ovoga naroda, ro- 
đen sam tu.« Tako je govorio 
moj prijatelj, a blago narodu, 
kad bi sva inteligencija o njemu 
ovako vodila računa. 

Opravdana je nada, da će plo- 
dovi euharistijskoga kongresa 
u Požegi ostati trajni, Još je tu 
živa svijest hrvatska i katolička. 
Tu su legije hrvatske katoličke 


Slika lijevo: 

NADBISKUP KOADJUTOR DR ALOJZIJE 
STEPINAC IDE S VELIKOM ASISTENCIJOM 
KROZ MNOŠTVO NARODA PREMA VELI- 
KOM OLTARU, KOJI JE BIO NAČINJEN NA 
GLAVNOM TRGU PRIGODOM EUHARISTIJ 
SKOGA KONGRESA U SLAV. POŽEGI 
OD 14. DO 16. O. MJ. 

Iza njih idu predstavnici vlasti, grada Požege 
i hrvatskih kulturnih i katoličkih društava 
Foto Lovrić 



seljačke i radničke omladine, koje se danomice nove 
regrutiraju. Tu je prošlost, tradicija i pjesma. 'Po- 
sebne narodne pobožne slavonske pjesme pjevale su 
sve župe na kongresu. Pjesme, koje izviru s divnozp 
neposrednošću iz pobožne duše toga puka kao i Ka- 
nižlićevi spisi i stihovi. Pjesma, koju hodočasnici pje- 
vaju ulazeći u crkvu Gospe Kutjevačke, sjetila me 
stihom i jednostavnošću pjesama, koje je i mene rnaj- 

ka jutrom i večerom učila, te koje naš puk u hrvat- župna crkva sv. terezije u slav. požegi 

skim krajevima čuva kao svetinju. Dolazeći pjevaju: sagrađena je od god. nas. do itb. « baroknom slogu odonda je 

J o r j j doživjela vise promjena, dok je dobila ovaj konačni oblik 


Hvaljen Isus, drago Gospo, 
Sve te selo pozdravilo, 
Srednje, malo i veliko! 


Da ozdraviš sve bolesne 
Da utješiš sve nemoćne, 
Razveseliš sve žalosne! 


A dijele se od Gospe ovako nježno: 

Majko mila! Ah oregorke za nas riči, 

Kakva sila s Tobom se je rastat ? Od preslatke Majke ići! 

Jadno naše srce cvili, Majko draga i predraga, 

Jer od Tebe put nas dili; Ah, nemoj nas ostaviti! 


Slika dolje: 

VRLO LIJEP POGLED NA PLETERNICU KOD SLAV. POŽEGE 
IZ AVIONA 




Književnost 


KALENDAR „DANICA" ZA GODINU 1938. 


Kraljica kalendara, »Danica« 
za godinu 1938., već je pred na- 
ma. U lijepoj opremi skriva ve- 
liko blago, s kojim će ona moći 
dostojno prijeći prag svakoga 
hrvatskog doma. 

Već na prvi pogled dojimlje 
se vrlo poznata Kirinova slika 
sv. Jeronima, koja je baš sada 

0 sedamdesetoj godišnjici Hr- 
vatskoga Književnog Društva 
sv. Jeronima štampana ukusnije 

1 ljepše nego li ikada prije: re- 
producirana je na bakrotisku u 
finoj zeleno-smeđoj boji. Lista- 
mo lijepo uređeni kalendarski 
dio u dvije boje i iza toga za- 
pažamo članak predsjednika 
Društva sv. Jeronima Msgra dra 
F. Rožića: »Naša sedamdesetgo- 
dišnjica«, u kojemu su iznesene 
misli, koje su vodile urednike 
kod odabiranja knjiga, koje su 
dosada izašle u Društvenoj na- 
kladi. Ilustrirani članak »Jero- 
nimski zemljovid« daje nam zo- 
ran uvid, koliko se u kojoj hr- 
vatskoj biskupiji raspačava je- 
ronimskih knjiga i na koliko lju- 
di dolazi jedna knjiga. Slijedi 
članak »Smrt Ljudevita Kneži- 
ća«, zatim »Današnji društveni 
pokreti« od dra J. Šćetinca, gdje 
se raspravlja o komunizmu, fa- 
šizmu i nacionalsocijalizmu i 
ukazuje na put, kojim treba ići. 
Među druge poučne članke spa- 
da »Zakoni i život« od dra Ć. 
Brajše, na koji se kao ilustracija 
lijepo nadovezuje pripovijetka 
dra J. Andrića »Nepravda po za- 
konu«. Gospodarsko štivo je za- 
stupano brojnim kraćim uputa- 
ma i vrlo dobrim člankom: »Iz- 
bor voća za uzgoj visokih vo- 
ćaka i poluvoćaka« s dvije ta- 
bele od I. Radića. Osobito su do- 
bro sa člancima uz slike zastu- 
pani naši hrvatski krajevi. Tako 
V. Peroš piše o Vrbovcu, rodnom 
mjestu Petra Zrinskoga, R. Stro- 
hal o Krašiću, rodnom mjestu 
nadbiskupa koadjutora i dr. Me- 
đu ostalim poučnim člancima 
spominjemo A Šimčik: »Luka 
Ilić Oriovčanin«, N. Kordić: »Mi 
seljaci i Društvo sv. Jeronima«, 
L. Kukić: »Knjiga na prelu«, J. 
Zidarić: »Hrvatski seljački ple- 
mići«, S. Gotvalđ: »Hrana i 


zdravlje«, T. Macan: »Čempres«, 
A. Šokčić: »Preporoditelj Hrva- 
ta preko Drave i Dunava biskup 
Ivan Antunović«, A. Benković: 
»Naše crkve i njihovi zaštitnici«, 
S. Dokušec: »Paljenje kresova«, 
religiozni članak S. Pavunića: 
»Lurd i sveta Bernardica« i dr. 

Kod izbora beletrističkog sa- 
držaja urednik je nastojao da 
svaka stvar bude umjetnički na 
mjestu, ali pritom da ima do- 
bru pouku. To je opravdano, 
ako uzmemo u obzir, da »Dani- 
ca«, uza sve to što je najrašire- 
nije i najpopularniji hrvatski 
kalendar, ipak mora najviše vo- 
diti računa baš o seljaku, koje- 
mu će »Danica« biti u nekim slu- 
čajevima možda jedino štivo pre- 
ko godine. U tom pogledu je 
»Danica« i ove godine odlična: 
Svaka pripovijest je dobra, ali 
i poučna. Dr V Deželić, sin piše: 
»Vraćeni srebrnjak«, I. Prčić: 
»Ča Mate Lemeš«, H. Štrauh: 
»Zelina kubura«, M. Sokolić: 
»Pećinari«, M Matulina: »Kri- 
jumčari od nužde«, I. Balentović: 
»Samo dva sina«, F. Vočinkić: 
»Kadija sudi«, P. Matijević: »Ne 
izuj se, prije nego legneš« i dr. 
Među pjesmama ističu se J. Kor- 
nera: »Zov šume«, fra g Bujasa: 
»Molitva za mojeg oca«, A. Ko- 
* kića :■ »Dani prije žetve«, S. Per- 
čevića: »Dopodne u žitnom kla- 
sju«, i »Vršidba«, N. Kordića. (se- 
ljak): »Tri pjesme«, M. Stupari- 
ća (seljak): »Zdravo, Marijo«, 
A. Jakšića: »Mirišu putevi jago- 
dama« te Guslara kroničara o 
Blaženom Marku Križevčaninu^ 

Osim zgodno izabranih slika, 
koje ilustriraju štivo, dolaze li- 
jepo do izražaja skupine slika o 
dogođajima u prošloj godini. 
Ovo je tek kratak pogled na 
sve što je sve u novoj »Danici« 
sabrano. Ne bi smjelo biti ni jed- 
noga Hrvata, koji ne zna za se- 
damdesetgodišnji jubilej Društva 
sv. Jeronima. Svaki bi morao 
ove godine doprinijeti bar nešto 
za tu najzaslužniju hrvatsku pu- 
čku književnu ustanovu. »Dani- 
ca« s još dvije knjige (L. Čutu- 
rić: »Marijan i Emina«, pripovi- 
jest te reportaža žurnaliste I. 
Bogdana: »Svjedočanstva o Ru- 


siji«) stoji samo 10 Din, te je po- 
tom i najjeftiniji hrvatski kalen- 
dar uopće. Kupujte sami i dari- 
vajte druge ovako jeftinim, a 
dobrim i vrijednim darom! K. 

Viktor Živić: »DUHOVNI 

VODIČ KROZ MUZEJ HRVAT- 
SKIH SPOMENIKA U KNINU«. 
Izdanje Hrvatskog Ra- 
di š e, Zagreb, cijena 15 
dinara. — Prof. Živić putuje 
po hrvatskim krajevima, istra- 
žuje naše narodne spomenike i 
iznosi u hrvatskim listovima i 
knjigama kulturno blago mje- 
sta, s kojima je povezana naša 
prošlost. Tako je nastala i ova 
knjiga. Prof. Živić se bavio i be- 
letristikom, ali njegov rad u po- 
sljednje vrijeme posvećen je u 
većini hrvatskim spomenicima. 
Ova je knjiga dragocjen prinos 
našoj povijesnoj literaturi, pose- 
bice onoj o Kninu, gdje se sa- 
bralo toliko hrvatskih spomeni- 
ka, da je eto vodič oko njih po- 
stao lijepa knjiga od preko 120 
strana. Brojne ilustracije pove- 
ćaju vrijednost djela, a kako je 
na koncu dodan savjesno izra- 
đen zemljovid starohrvatskih žu- 
pa na području dalmatinske i 
primorske Hrvatske, koje su u 
doba narodnih vladara bile 
ognjište starohrvatske umjetno- 
sti (bez dubrovačke župe) i krat- 
ki prikaz na francuskom jeziku 
o glavnim spomenicima u Kni- 
nu, knjiga odlično poslužuje 
kao putokaz i lijepo pisano dje- 
lo. Uz pučka Bulićeva, Katićeva i 
Knezovićeva jeronimska izdanja 
iz hrvatske povijesti Živićeva 
knjiga vrijedna je svake pre- 
poruke. K. M. 


RUHO ĆETE NAJBOLJE ČESTITATI 

sedamdesetu godišnjicu Društva sv. Je- 
ronima i šezdesetu godišnjicu života 
društvenom preesjedniku Msgru dru 
rerdu. Rožiću? 

Kupite ove nove knjige: 

1. „ Danica m za godinu 1938. 

2. L.uturić: ,Marija i Emina", pripovijest 

3. Bogdan: M Svjedočanstva o Rusiji “ 

3 knjige 10 dinara 

4. Perović: „ Komunizam “ 

5. Lasman : n S onu stranu Kapele ", pripov. 

5 knjiga 20 dinara 

6. Subotić: Dvije golubice , pripovijesti 

7. Ivšić : Društveni život na selu 

8. Goruoić: Ban Jelačić 

9. Radić: Budi pobožan 

9 knjiga 40 dinara 

STRIC IZ BRAZILIJE Napisao J. Pavlovicky 


Svi su mu proricali, prijatelji i neprijatelji, i 
davno su mu već proricali: 

»Špiro, ne igraj se brkonje, bradonje i ku- 
štravca, trpi time ne samo ugled ureda, nego i 
ugled cijelog činovničkoga kadera. I ne će se 
to s tobom dobro svršiti, jer u čemu tko griješi, 
u tom biva kažnjen.« 

Ali gospodin Kačica — Spiridion Kačica, c. k. 
katastralni revident nije i nije htio da posluša, 
kao da je ovo proročanstvo nekuhani bob, a on 
tvrda stijena. Grivu je nosio i dalje kao ameri- 
čki tramp ili australski Papuanac ili evropejski 
pjesnik odnosno umjetnik bilo koje struke, a 
brkovi i brada, gotova prašuma, tako mu je nos 
iz nje virio kao pogranični stup iz bujna usjeva. 

»Uvjeravam te, da ćeš zapasti u bilo kakvu 
kašu s tom svojom grivom,« razlagao je gospo- 
dinu Kačici i opet gospodin kontrolor Pleskač 
kod objeda i pogladio pritom važno svoju vla- 
stitu svjetovnu tozuru. »Ili ćeš ostati negdje vi- 
seći na grani kao pokojni Apsalom ili će te oši- 
šati poput Samsona nekakva Dalila, ali bilo kako 
mu drago, zdravih uda ne ćeš iz te kaše izaći.« 

A gospodin se Kačica na to zagrohotao i pri- 
paprio si je juhu. Lakoumnik, kao da mu je 
sada tek dvadeset i pet godina, a ono mu do 
trideset ne fali ni tucet tjedana. 

»Ne smije se tako glupo«, mrgodio se gospodin 
Pleskač, navlačeći nervozno- pod nosom svojih 
osam mačjih dlačic , »nego otiđi radije brijaču, 
da te oplemeni barem kad ideš u svijet, inače će 
ljudi misliti, da si na moru izgubljeni Robinson 
ili u krletci zaboravljeni čimpanza. Grozno iz- 
gledaš.« 

»Sad već nemam vremena,« brundao je gospo- 
din Kačica strugajući po tanjuru posljednje 
ostatke rezanaca. »Samo što se najedem, mo- 
ram na stanicu; vlak ne čeka ni frizera ni ra- 
zera, a da ne objedujem? Kuda bi mi razum.« 

»Razum? Ti uopće ne ćeš imati nikada razu- 
ma, jedino kad već bude prekasno, a onda ćeš 
si moći cijelim svojim razumom namazati čizme.« 

»Neka, a sada jedimo. Do Vranjikova imade 
pol svijeta, mora da se okrijepim. Hej, kono- 
baru, još jednu svinjetinu i dvaput zelje. Brzo!« 

»No, ovaj pasji apetit potpuno pristaje tvo- 
joj vučjoj fisaži, to je istina, a ako u Vranjiko- 
vu ostaneš 14 dana, buknut će ondje tifus od 
gladi . . .« 

». . . kolač, konobaru, ... i za krunu ementa- 
lera u papir ... i platim!« 

»Zašto ne bi uzeo još i kištricu olomuckih 
kvargla?« 

»Dakle imadem juhu, govedinu s koprovim 
umakom i »knedlom«, recite u kuhinji, da bi za 
ovakve knedle trebao čovjek povećalo, zatim 
dvaput svinjetinu, triput zelje, kolač . . 

Molim za krunu ementalera . . . 

Dobro, i pet žemlji, ponijet ću u džepu . . . 
Servus, Pleskaču!« 

Gospodin Spiridion Kačica dobrano sit išao 
je da revidira nešto u vranjikovskom katastru. 


Nije slutio, da će se Pleskačevo proročanstvo ta- 
ko brzo ispuniti. Zato se udobno razvaganio na 
mekom sjedalu, pušio zadovoljno i površno pro- 
matrao nepoznatu okolicu. Put mu je odmicao 
kao u priči. 

Prije nego se je i sjetio na ementaler i žemlje, 
protekla su dva sata i vlak je već ulazio u sta- 
nicu, koja je bila označena pločom: »Vranjikov 
— Schimmelfeld«. 

Kupeći svojih sedam šljiva, pogleda gospodin 
Kačica kroz prozor i opazi mladu i lijepu gospo- 
đicu, koja je nekoga čekala i čim je opazila nje- 
govu glavu na prozoru, odmah mu je prijatelj- 
ski domahivala i davala znakove vesele nestrplji- 
vosti. 

»No, no, no,« brundao je gospodin Kačica kroz 
guštaru brade i brkova, čime je odavao svoje 
opravdano začuđen je. U ovom Vranjikovskom 
Šimelfeldu je danas prviput u svom životu, a 
ovakva intimnost od lijepe gospođice. »No, no, 
no.« 

No a što da razmišlja? Uzeo je torbicu s grun- 
tovnim arcima i ostalim papirnatim neprobavlji- 
vostima, skočio iz kupea i ravno u naručaj ove 
krasotice. 

»Zravo striče, dobro nam došao, striče iz 
Brazilije,« klicala gospođica i naškubila rume- 
na ustašca na prijateljski poljubac. 

»No, no, ova je gospođica čestito pomiješala 
katastar,« pomisli dobroćudni gospodin Kačica, 
»ja nisam nikakav stric, a njezin pogotovo ne, a 
iz Brazilije još manje. Po svoj prilici imat će u 
tome svoje prste moja vlasulja. Gospođica valj- 
da misli, da sve što dolazi iz Brazilije mora iz- 
gledati kao medvjed. Eh, pa neka.« 

A gospodin Kačica premda se nije osjećao 
medvjedom od zanata, ipak je na tu medenu me- 
ku, t. j. na one naškubljene rumene usnice išao 
kao medvjed, a ne kao stric. I malo da se nije 
odao, pa mjesto dva rodbinska poljupca, kako 
je običaj, brže pridodao još dva na svoju ruku ... 

»Ali, striče, ti si nekako divlji, a nije ni čudo 
iz Brazilije,« korila je gospođica njegov medvje- 
đi ispad i ujedno ispričavala njegovu savjest. 
»A molim te, striče, je li to u Braziliji takva 
moda?« 

»Dakako. U Braziliji se daju obično, kad se 
ljudi sastanu, četiri poljupca, a ima li vremena, 
tad se pozdrav opetuje.« 

»Ali ne... ja mislim... ovako zarašten kao 
što si ti?« 

»Još više, Marice . . .« 

»Ta nemoj, striče. Što već ne znaš, da se zo- 
vem Luci ja?« 

»Kako ne bih znao. To sam ja samo tako od 
šale rekao »Marice«.LJostalom imademo imenda- 
ne zajedno. Ti Lucija 13. prosinca, a ja Spiri- 
dion 14. prosinca.« 

»Ali ne, striče, pa ti se zoveš Kajetan.« 

»Zvao sam se, odnosno zovem se i sada, samo 
što u Braziliji imaju nekoja naša imena sasma 
drugo značenje, naprimjer naš Kajetan je u 
Braziliji Spiridion, a takvih riječi ima mnogo, 
pa sam radi toga često dolazio u vrlo zamotane 
neprilike. O tome ću ti uostalom kasnije pri- 
povijedati.« 

»Znaš što, striče, idemo mi radije kući, pa ćeš 
mi putem pripovijedati.« 

»Pa dobro, idemo. Ali čekaj, Lucijo, meni se 
čini, da se još nismo ni pozdravili.« 

»Ma jesmo, striče, već odavna.« 

»Tako? Vidiš, kako ja na sve odmah zabora- 
vim. Dakle idemo. Ali to ti moram odmah reći, 
da se nisam nadao, da imam od očeve strane 
tako čarobno lijepu nećakinju.« 

»Ma striče, ti opet miješaš rodbinstvo.« 

»Eto vidiš, to dolazi valjda od one vrućine, 
koja ondje dolje kod nas vlada. Nego znaš što, 
kako bi bilo da me primiš ispod ruke; neka Vra- 
njikovčani odmah vide, da sam ja tvoj stric.« 

»Pravo imaš. Ionako te ovdje nitko ne pozna. 

I sama se ne bi tebi javila, da nemaš takav 
upravo pravi brazilijanski izgled. E pa to je 
već davno, što si otišao. Koliko tomu već ima 
godina?« 

Gospodin Kačica bi i sam htio znati, pred ko- 
liko godina je otišao u Braziliju. A međutim . . . 
lupit će jedan okrugli broj pa će po potrebi 
dodati ili oduzeti: 

»Bit će skoro tucet . . .« 

»No toliko baš ne će biti, ali držim, da bi 
moglo biti osam.« 

»Tako, zar ti se osam godina čini malo? Gledaj ’ 
ti nje! Ta bila si onda još mala žabica . . .« 

»Pa da. Išla sam onda u četvrti razred drugog 
odjeljenja. Bilo je to u ožujku ili u travnju . . .« 

»U travnju je bilo,« htio je imati gospodin 
Kačica bar u nečemu pravo, »sjećam se kao da- 
nas, bilo je pravo travanjsko vrijeme«. 

»Kakvo je bilo vrijeme, ne sjećam se više . . . 
ali ne, striče, ipak nije bilo u travnju. Ta sjeti 
se, da je to bilo odmah poslije tatinog imendana, 
sv. Josipa.« 

»Onda je bilo u ožujku, ali travanjsko vrijeme 
je bilo, na tom stojim.« 

»Ali čekaj, sad se sjećam, da je sjalo sunce, 
kad smo te sprovodili na kolodvor.« 

»No pa i u travnju svijetli sunce, osobito ako 
taj padne na ožujak . . .« 


»No pa ne ćemo se radi toga svađati Ja sam 
onda plakala i dala sam ti duuuugačku pusicu 
na rastanku.« 

»Ja ću ti ju vratiti, pošteno vratiti, ako želiš 
odmah.« 

»Ali, striče, ti si . . .« 

»A ti si neprestani »ali« i ništa više.« 

»Vidiš li već našu kuću?« 

»Dakako da vidim. Još je uvijek na njoj onaj 
stari samar.« 

»Ali, striče, to nije naša kuća. Bože, pa ti si 
sve zaboravio. Ona pod crijepom je naša kuća.« 

»Dakle vidiš, draga Lucice, što napravi ona 
vrućina tamo dolje kod nas, sve mi se iz glave 
ispušilo.« 

»Sada se ni ne čudim, što mi nisi ni odgovorio 
na moju čestitku k .imendanu.« 

»Meni da si pisala? Ja nisam ništa dobio. Duše 
mi moje nisam. Neka se odmah osušim kao . . .« 

»Ta nemoj, striče; pa sam napisala ispravno 
atresuj Gospodin Kajetan Škafica, geometar u 
Q . . . br. . . . Brazilija.« 

»Škafica, e dakako. Kako sam mogao primiti, 
kad se »ondje Škafici kaže Kačica. Ti mi moraš 
drugiput pisati: Spiridon Kačica.« 

»Kačica? hahaha, Kačica, no, striče, to je 
smiješno . . .« 

»Lucice, opominjem te prvi, drugi i treći put, 
da se ne smiješ čestitom imenu svoga strica, jer 
znaj, da ću te razbaštiniti.« 

»No ne srdi se, striče, i tata će se smijati. A 
sada molim, izvoli unići, ovdje smo kod kuće.« 

Gospodin Kačica letimice pogleda kućni broj, 
da ne zaboravi, ako bi morao nekoliko dana da 
ostane stric. 

»Tako, tako,« uživao je u udobnoj i imućno 
uređenoj sobi gospodina. Da mu je bar znati kod 
koga je. 

»Dakle te još jednom pozdravljam pod rođe- 
nim krovom i vratit ću ti onu duuuugačku . . .« 

»Ali, striče, ti si nekako čudan ... a držim, da 
si i gladan, zar ne?« 

»I te kako. Kad bi rekao da nisam gladan,, 
lagao bi, a napokon domaća kuhinja, nakon to- 
likogodišnjeg plandovanja po gostionicama.« 

»A gdje su naši, otac i majka? Sigurno te išče- 
kuju negdje na vrtu, a mi smo došli ulicom.« 

»Pustimo ih neka samo čekaju. Nama je sa- 
mima također dobro. Meni bi se barem to ovako 
s tobom sviđalo.« 

»Znam što ću. Ti ćeš se sada najesti, a kad 
se naši vrate, moći ćeš nesmetano pripovijedati. 
Zar ne?« 

»Još nikad nisam vidio tako mudroga stvo- 
renja.« 

»Spekla sam ti racicu; ma znaš kao breskva. 
Napravila sam i šalatu od celera, a skuhala i 
zelje. Izaberi, što radije jedeš.« 

»Oboje, dušice, oboje volim Dozvoli da te 
za to zagrlim. Ovako pametne nećakinje nisam 
odavna imao.« 

I gospodin Kačica nagnu jesti Ovakva ptičica, 
kad se dobro ispeče, da ne bude odviše masna, 
stisne se, pa je nema puno, ali za jednoga čo- 
vjeka ipak je dosta. Za gospodina Kačicu bila je 

tako upravo, jer skoro već cijela tri sata nije 
imao ništa u ustima. Pojeo je dakle pol race sa 
salatom, a drugu polovicu sa zeljem. 

Lucija nije ravnodušno gledala, kako raca, 
salata i zelje iščezavaju nekamo u brazilijansku 
guštaru stričeve brade i brkova, nego se upravo 
veselila, što njezini kuhinjski produkti u ustima 
gospodina strica dobivaju tako sjajne ocjene. 
A kad je gospodin Kačica odložio i posljednju 
pomno oglodanu košticu i ispio prvu čašu do- 
maćega vina u zdravlje mile nećakinje kao izvr- 
sne kuharice, zasjalo je odsjevom unutarnjega 
zadovoljstva ne samo lice Lucijino nego i lice 
izvrsno raspoloženoga gospodina strica. Ovaj je 
uistinu bio zadovoljan. 

U predsoblju se začuli glasovi vesela razgo- 
vora. Vrata se 'otvore, a u sobu stupe Lucijini 
roditelji, vodeći sa sobom nekakvoga stranca. 

Ovaj je stranac bio doduše čestito opaljen od 
sunca, ali prema Lucijinom shvaćanju nije imao 
izgled Amerikanca iz Brazilije, barem ne takav 
izgled, kakav je stvorila njezina fantazija. Zato 
ga nije ni zamijetila. 

»Mama, tata, gledajte stric iz Brazilije,« po- 
skoči Lucija k roditeljima, pokazujući prstom 
gospodina Kačicu. 

Našemu improviziranom Brazilijancu uzbibala 
se nekako ozbiljno racica u utrobi, zamijetio 
je dobro stranca i naslućivao u njemu drugoga 
strica, po svoj prilici pravoga, ako se uostalom 
i roditelji Lucijini nisu prevarili na nekom tu- 
đem, kao njihova lijepa kćerka na njemu. Bilo 
bi to uistinu nešto sjajnoga, dobiti u kuću dva 
strica, a oba neprava. Eh, bit će dosta komedije 
i s jednim nepravim, jer se on, Kačica ne će dati 
samo onako na laku ruku otjerati od lijepe ne- 
ćakinje. 

Ovim krasnim preduzećem došao je odmah u 
ravnotežu tako, da se je onoga časa, kad ga je 
Lucija predstavljala, držao kao pravi Brazilija- 
nac, makar i takav, kojemu kovač zube vadi. 

»Ma jesi li poludjela,« osopi se gospođa majka 
na kćerku dosta grubo. »Kakav stric.« 

»No pa naš stric.« 

»A gdje si ga napopala, nesretnice?« 

»Pa na kolodvoru, kad je dolazio vlak iz 
Brna.« 

»A zar ti nismo kazali, da čekaš na vlak iz 
Beča . . . Bože! djevojko, jesi ti pravo motovilo. 
Pošaljemo te na stanicu, da dočekaš strica, a ti 
[jednostavno zamijeniš vlakove i pobireš stričeve 
iz kojekakvih žabokrekovaca ili Bog zna odakle 
ovakav drotar dolazi. Pristupi bliže, Kajetane!« 

»Aha, Kajetan Škafica,« pomisli gospodin 
Kačica. 

... »i pokaži se izbliza ovome motovilu. No 
zar još ne poznaš strica?« 

Lucija sva zažarena od neprilike premjeri po- 
gledom oba strica i prošapta: 

»Čini mi se, da sam se ipak prevarila.« I sad 
se zagleda u svoga Brazilijanca, a taj je pogled 
sipao na njega živu žeravicu prekora. 

»Zato ste vi mene, gospodine, tako Iju . . . hoću 
da kažem pozdravljali,« i glasno doda: »Gospo- 



ČUDOTVORNA STARINSKA SLIKA MAJKE BOŽJE U KUTJEVU 
KOD SLAVONSKE POŽEGE 


dine, to nije od vas lijepo!« I već joj se lice na- 
biralo u plač. 

»Lucice,« sklopi gospodin Kačica ruke. 

»Da, gospodine, to nije od vas lijepo, da ni- 
ste moj stric i . . .« 

»Lucice, vjeruj, dušice, da mi je to i samomu 
dosta žao,« i uzeo njezine ruke u svoje. 

». . . i — cijelu ste racu pojeli, a što ću sad 
ponuditi pravomu stricu?« 

»Ne plači, Lucice, imam u džepu za krunu 
ementalera i pet žemlji, a to u Braziliji vole.« 

»Što dalje, to bolje«, pljesnu se mamica po 
jakim bokovima, »ovo je već naprosto neču- 
veno . . .« k 

»A tko ste vi zapravo, gospodine? Napokon 
kakvi vagabund?« umiješao se u to glava obi- 
telji. 

»Ja? Ja sam Spiridom Kačica, c. k. preglednik* 
katastra.« 

»To bi mogao svaki reći, gospodine . . .« 

»Valjda mi napokon još i ne vjerujete?« 

»Odmah napočetku vam nisam vjerovao. Ja 
sam doduše zakoniti otac svoje Luci je, ali ona 
nije baštinila od mene svoju lakoumnost. Legi- 
timirajte se, i to odmah, ili ću pozvati stražara.« 

»Ali dozvolite, gospodine . .« 

»Josip Vavra, starješina, odnosno načelnik op- 
ćine Vranjikov, gospodine, želite li znati.« 

»Hvala, gospodine načelniče. Htio sam samo 
reći, da ne vozim sobom po svijetu niti dekret, 
kojim sam postavljen, niti oružni list, kojim bi 
se mogao legitimirati kao preglednik.« 

»A vaš uistinu šatrovački izgled vas na ovu 
čast još manje legitimira. (Svršit će se.) 

iiaš dom 

PRORJEĐIVANJE ŠLJIVINIH STABALA 


Naši su šljivici u velikoj većini pre- 
gusti. To stanje starije ljude slabo 
dira, ali razumnog uzgajatelja šljiva 
upravo vrijeđa. Ima ljudi, koji ne 
će da odstrane ni one suhe grančicć, 
koje se većinom nalaze u krošnji, pa 
ni izboje, koji su izrasli iste godine. 
Oni preko svega toga prelaze po- 
znatom nebrigom i nemarnošću. Nu 
sada je nastalo drugo vrijeme, drugi 
ljudi drugi napori, druge prilike i ne- 
prilike. Zato treba dobro paziti na 
sve, pa i na naše šljivike. Treba ih 
marljivo čistiti i prorjeđivati. 

Kroz prorijeđenu krošnju dolazi do 
svih grana i grančica više zraka i 
svijetla. A zrak i svijetlo puno upli- 
va na djelovanje lišća. Tim prorjeđi- 
vanjem postizavamo da drvo ne troši 
hrane na nekorisne i nepotrebne gra- 
ne i grančice, već hranu upotrebljava 
za razvoj drugih potrebnih grana; 
za razvoj cvjetnih i lisnih pupova i 
napredak cijelog stabla. Nu osim to- 
ga pregusta je krošnja zgodan za- 
klon raznim štetočinjama. 

Bojazan, da bi se oduzimanjem po- 
jedinih grana moglo priječiti raste- 
nje drveta, nije na mjestu. Stablu to 
ne škodi ni najmanje, samo ako veće 
rane zadane nožem ili pilom zamaže- 
mo katranom ili cjepilnim voskom. 
Zamazane rane brzo zarastu, a sama 


Tjedni kalendar dobre domaćice 

Rimokat. 

kalendar 

Kolovoz — August 

Nedjelja 

29 

Gl. Iv. K. 

Objed: Govedska juha s rezan- 
cima. Govedina s krumpirima i cele- 
rom na vrhnju. Pita s jabukama. 

Večera: Što je ostalo od objeda 
i kakao. 

Ponedjeljak 

30 

Ruža Lim. 

Objed: Juha od mrkve. Kukuruz- 
na bazlamača s pekmezom. 
Večera: Gljive s krumpirom. 

Utorak 

31 

Rajmund 

Objed: Juha od kima. Hrenovke 
s rajčicama i krumpirima. 

Večera: Kaša od mrkve. 

Srijeda 

Rujan — Septembar 

i 

Egidije 

Objed: Juha od vrhnja. Punje- 
na paprika u soku od rajčica. 
Večera: Čaj i kruh s maslacem. 

Četvrtak 

2 

Zenon, Maks 

Objed: Juha od svinjskih kožica. 
Kunić s rajčicama i makarpnima. 
Večera: Okrugljice od jabuka. 

Petak 

3 

Mansvet 

Objed: Juha od graha. Žganci 
od krumpira s makom. 

Večera: Salata od graha s lu- 
kom. 

Subota 

4 

Rosalija dj. 

^ 1 . 

Objed: Juha s kašicom od jetara. 
Faširani odresci s keljem. 

Večera: Puding od sira. 


voćka napreduje vrlo dobro. Uosta- 
lom ne treba jedne godine preveć 
razređivati stablo. Jedne godine neko- 
liko grana, a druge godine ostale 
nepotrebne grane, pa tako radeći ne 
ćemo naškoditi drvetu. 

Razumno prorjeđivanje i prikraći- 
vanje ne škodi dakle starijim debli- 
ma, samo ako su na snažnom ze- 
mljištu. Dapače to im koristi, jer ih 
goni na tjeranje novih plodnih gran- 
čica; a tim se ujedno obnavlja cijelo 
stablo. Tako pokraćene grane ubrzo 
obrazuju novu lijepu krošnju punu 
cvjetnih pupova, iz kojih će nastati 
obilat i zdrav rod. I. S. 

ORAŠAC I KLINČIĆI 

ORAŠAC. Oiašac je došao u Evro- 
pu iz Indije. Stari Rimljani ga nisu 
poznavali. Ovu su mirodiju popu- 
larizirali kod Evropljana tek Arapi 
i Bizantinci u Srednjem vijeku. Ispr- 
va je služio samo za kađenje kao i 
tamnjan ili ambra, a kasnije su ga 
stali dodavati također pivu. Kad je 
Evropa trebala i tražila sve više 
orašca, Portugizi su ga potražili i 
našli po otočju Indijskoga ocena i 
pritom su ustanovili, da mu je pra- 
va domovina na Molucima nedaleko 
Australije. 

KLINČIĆI. Ta je mirodija poznata 
svakoj kuharici. Poznavali su je već 
stari narodi. Ona je Kitajcima već 
prije Krista služila za njegu zubi. Po 
primjeru Kitajaca su i evropske go- 
spođe nekada marljivo gutale klin- 
čiće ne imajući na raspolaganje da- 
našnjih sredstava za njegu zubi. Kad 
je zanimanje i upotreba klinčića u 
Evropi porasla, evropski su kploni- 
jalni narodi zametnuli borbu s vla- 
darima u domovini klinčića, naime na 
Molucima, da im otmu sjeme. To je 
uspjelo redom Portugjžanima i Ho- 
lanđanima, Francuzima : Englezima, 
pa se danas klinčići goje u njihovim 
kolonijama tropskoga pojasa. Iž. 

Zdravlje 

Ispucane ruke. Kome lako puca 
koža na rukama, taj neka upotreblja- 
va blagi ili masni sapun za ruke. Na 
večer treba ruke oprati toplom vo- 
dom, a onda natrti ih vaselinom ili 
drugom kojom mašću za ruke. Zimi, 
a osobito za vlažna vremena, treba 
na ulici nositi rukavice, pa i na večer, 
pošto smo natrli ruke navedenim 
sredstvima. Prije spavanja treba na- 
vući lake kožne rukavice, da ne za- 
mažem posteljinu i da se mast bo- 
lje upije u našu kožu. I. S. 


Najveća 
katoli- 
čka 
tvrtka 
glazbala 
u državi 

Kruh naš svagdašnji neka bude 

AMI CER KRUH 

Dobije se u svim boljim delika- 
tesama i mijekarnama. 

A1SKE.R KRUH 

je najzdraviji, jer se priređuje 
bez germe (pjenice) 


Događaji 

16. k o 1 o v o z a. — Veliko bombar- 
diranje u Šangaju sa strane Ja- 
panaca i Kineza. Amerika protesti- 
ra u Tokiju i Nankingu. — Sasta- 
vljena nova vlada u Iraku. — Na- 
predovanje španjolskih nacionali- 
sta prema Santanderu. 

17. Koncentracija sovjetske vojske na 
granici Sibirije i Mandžurije. — 
U Sarajevu umro bogoslovski pi- 
sac Dr Ivan Dujmušić. 

18. Zdravlje sv. Oca Pape poboljša- 
no. Počeo primati hodočasnička 
izaslanstva. — Bijeg vladinovaca 
u Španjolskoj prema Santanderu. 
— Kitajci marširaju prema Pekin- 
gu. — U Zagrebu spaljen tjednik 
»Danica« radi pisanja protiv Dra 
Mačeka. 

19. Velike političke trzavice u Ka- 
talonskom parlamentu. — U Polj- 
skoj izbio štrajk obućara protiv 
židovskih poslodavaca. — Britan- 
ska vlada predala vladama u 
Nankingu i Tokiju prijedlog za 
sprečavanje uništenja Šangaja. 

20. Kinezi izvršili prodor Japanske 
fronte. — U Poljskoj veliki štrajk 
seljaka radi niskih cijena poljo- 
privrednih produkata. 

21. Šire se glasovi, da će Mussolini 
posjetiti Hitlera. — Mussolini u 
Palermu održao veliki govor o 
međunarodnom položaju Italije. 

22. Francuski ministar finansija Ra- 
gnier izjavio, da su se državni pri- 
hodi smanjili za 120 milijuna fra- 
naka, rashodi povećali za 90 mi- 
lijuna godišnje. — Povratak hrvat- 
skih hodočasnika iz Lurda. 

23. Japanci zauzeli Nankauski prelaz. 
— Umro francuski kompozitor 
Albert Roussel rođen g. 1869. — 
Egipatski kralj Faruk zaručio se 
sa 16-godišnjom gđicom Sasinaz 
Zulfikar. 


Dječja kolica 

dječji kreveti i sve ostalo 
željezno i mjedeno pokttćtvo 
najjeftinije kod 

FILIPA BAUMA 

DEŽMANOVA 2 - PROLAZ TUŠKANAC 


DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. P AS A. R I O 
Ilica 5 ZAGREB Ilica 5 



Pustolovni roman, u slikama 


ZLATNI OTOK 

20. NAPISAO R. L. STEVENSON — ILUSTRIRAO STJEPAN PETREŠEVIĆ 



Čim se Silver izgubio, 
vrati se kapetan Smollet 
i stade zapovijedati i ra- 
spoređivati u daščari za 
obranu. Točno sat kasni- 
je pojave se buntovnici 
na kraju šume i stanu 
velikom brzinom pucati. 
Dvojica, koja se pribli- 
žiše daščari, poginuše, 
a treći od straha pobje- 
že opet u šumu. Ostali 
također uzmaknuše. 


Začas opet navale iz 
šume. Borili se kao ri- 
sovi. Četvorica preskoče 
plot od daščare, a ka- 
petan Smollet zapovjedi 
svima borbu na noževe. 
Jim spretno izmakne 
Andersonovu udarcu no- 
žem, kojega Gray zatim 
ubije. Stradala su još 
druga četvorica gusara, 
u daščari Joyce mrtav, 
Hunter i kapetan ranjeni. 


Prije je bilo devet- 
naest buntovnika prema 
sedam drugih, a sada 
osam buntovnika prema 
četvorici. Kapetana, koji 
je bio teško ranjen, po- 
vije doktor, a Hunter iz- 
dahne. Jimovu laku ozlje- 
du povije doktor i po- 
vuče ga za uho. Doktor 
i squire vijećahu. Iza toga 
doktor prebaci pušku 
preko ramena i ode. 


Grav se začudio smje- 
losti doktora Liveseya, 
koji je otišao tražiti Ben 
Gunna. Jim je zavidio 
doktoru, pa se i sam za 
njim išuljao iz daščare. 
Uzeo je dva pištolja* s ne- 
što municije i napunio 
džepove dvopekom. Po- 
tražit će pećinu, gdje se 
nadao naći Ben Gunnov 
čamac. Bit će to nova 
opasna pustolovina. 


Za dobru djecu 


OGLEDALO DUŠE 


Bila jednom jedna kraljevna. 
Ona je bila tako lijepa, da se to 
ne može ni opisati. Njen zvonki 
glas odjekivao je od jutra do 
večeri cijelim dvorcem. 

Jednog je dana odjeknuo 
dvorcem krik, začulo se, kao da 
je staklo palo, ili kao da se raz- 
bilo pero na nekoj uri. Zatim 
je nastala tišina u dvorcu. 

Vidjeli su Kraljevnu, kako po- 
gnute glave prolazi hodnicima 
i vrtovima, njen je pogled uprt 
u tlo, kao da traži neku dragu 
Stvar, koju je izgubila. Nitko 
nije znao, šta je izgubila. Kad 
su je roditelji zapitali, zašto je 
tužna, ona bi zaplakala, te je vi- 
še nisu pitali. Kraljevna je bila 
blijeda, hodala je nečujno vrto- 
vima, kao da sanja. 

Tako je bilo jedne kasne ve- 
čeri. Ko u snu vidila je pred ne- 
kom vodom Vilu, ovijenu bije- 
lim velom. Vila je pjevala tiho, 
kao vjetar kad se poigrava 
šumskim lišćem Vila se nije 
smela, kad je ugledala Kraljev- 
nu, nego joj je ljubazno do- 
mahivala i rekla: »Sjedi ovdje 
na ovaj cvijet.« 

Pa zar ima tako velik cvijet, 
na kojem bi ja mogla sjediti, 
mislila je Kraljevna. No vila je 
bila tako draga i mila, da ju je 
Kraljevna morala poslušati. Kra- 


ljevna je tada sjela na cvijet i 
bilo joj tako lijepo i. meko, kao 
nikad u životu, Kako je tek kra- 
san miris, koji se zrakom širio. 
Kraljevna je zaboravila na jad. 

Kad ju je vila svojim dobrim 
očima pogledala i upitala, zašto 
je uvijek tako tužna, Kraljevna 
joj je na to teška srca ispripo- 
vijedala svoj jad, koji ju već 
tako dugo tišti: »Kad sam se 
rodila, dao mi je dragi Bog jed- 
no malo ogledalo i rekao mi: 
, Čuvaj ga za čitav život, to je 
ogledalo tvoje duše,’ i zamisli, 
draga vilo,« reče Kraljevna, »ja 
sam to ogledalo izgubila, i već 
ga dugo uzaludno tražim.« 

Vila se samilosno smješkala i 
i bijelim je velom pogladila nje- 
ne ruke: »Budi utješena, odsada 
bit će tvoje ruke tvoje ogle- 
dalo.« 

Prošlo je dosta vremena, 
Kraljevna je rasla a tako i nje- 
zin um. Ona je učila tražiti lje- 
potu, ljubiti prirodu umjetnost 
i znanost. Njena radost se vra- 
ćala. 

Kad je jednog dana opet do- 
šla do one vode, gdje je jed- 
nom srela vilu, nije se mogla 
snaći. Je li sve to bio samo san? 
Sjećanje se budilo u njoj, i ne- 
hotice je pogledala svoje ruke. 


Koliko su se odonda promijeni- 
le! Bile su lijepe, bijele, vitke i 
toliko jake, da mogu svirati na 
harfi. Hodnicima je opet odje- 
kivao njen zvonki smijeh. Zahva- 
ljivala je vili, što joj je dala 
ogledalo njene duše. i grof. B. 



PINGVIN KAO KAVALIR NA ŠETNJI ' 
PO VRTOVIMA U LONDONU 

MODERNA ZNANOST. »Mo- . 
derna me je znanost stajala 
dvije godine života.« 

Što, zar ste bili loše operi- 
rani?« 

»iNe, ali otisak mojih prstiju 
je tome kriv.« 

STARETINAR. A:. »Dr Šmr- 
kić sakuplja starine.« 

B »Da, to sam opazio ju- 
čer, kad mi je predstavio svoju 
ženu.« 

ZNATIŽELJNOST. »Što je bi- 
lo na stolu u gostima?« 

»Pečeni odojak.« 

»A k tomu?« 

»Nož i viljuška!« 

ZUBOBOLJA. Milan se vratio 
od zubara. »Boli li te još zub?« 
upita ga majka. 

»Ne znam, ostao je kod zu- 
bara.« 

NA VIJEKE. U nekom đačkom 
zavodu bio je običaj da prefekt 
svako jutro budi učenike sa po- 
zdravom »Hvaljen Isus«, a đa- 
ci su odgovarali »navijeke«. Je- 


STAUNCLJLLz daJi: »Kad. 
sve vrti, okreće i klima, jedno 
stoji stalno: da sam pijan.« 

ŠKOT i AMERIKANAC. Pu- 
tovali zajedno Škot i Amerika- 
nac kroz neko visoko gorje. 

»Ah,« reče Amerikanac, »što 
je to sve prema našem Rockev 
Moutons.« 

»Kako?« reče Škot, kao da 
nije pravo razumio. 

»Zar vi mislite,« nastavi En- 
glez, »da je Rockev Moutons 
djelo prirode. Ni govora. Podi- 
gli su ga naši pred'!« 

Škot ne reče ni riječi. 

Nakon nekog vremena izne- 
nada progovori Škot: »Poznaje- 
te li vi Mrtvo More?« 

»O itekako!« odgovori Ame- 
rikanac. 

»A znate li, kako je umrlo?« 

»Ne znam.« 

»Jedan ga je od mojih pre- 
đa usmrtio,« odvrati lakonski 
Škot. 


U ŠKOLI. »Koliko se prava- 
ca može protegnuti kroz jednu 
točku?« 

Uče n i k: »Neizmjerno mno- 
go.« 

»A kroz dvije?« 

Učenik: »Dva puta toliko.« 
* 

»Kakva je razlika između ba- 
rometra i termometra? 

Učenik: »Barometar visi 

vani, a termometar unutri.« 

VRHUNAC RASTREŠENOSTI. 
P r o f . Bolte k: »Kako je na- 
šem sinovcu?« * 

Kuhtić: »Mojem sinovcu? 
Pa on je još prošle godine 
umro!« 

Bol tek- »A da, zato ga i 
viđam tako rijetko!« 


POKUĆSTVO 

S. D. OPAČIĆ i sinovi 
ZAGREB, ILICA 128 


dnom je neki učenik zaspao, a 
prefekt došavši bijesan ponovo 
u sobu poviče: 

»Ustaj, pospanče! Kako dugo 
misliš spavati?« 

»Navijeke,« odgovori đak. 

AMERIKANSKI. Nekog Ame- 
rikanca dovedoše pred Schille- 
rov spomenik. »Ovo je najveći 
njemački pjesnik,« rekoše mu. 

»O, poznajem ga, ali ga kod 
nas zovu Goethe.« 



Najveća domaća fototrgovina 

GRIESBACH I KNAUS 

ZAGREB, JURIŠIĆEVA UL. I 

izdala je najnoviji veliki, bogato ilustro- 
vani cjenik od 200 stranica. Zatražite ga. 

Kod naručbe pozovite se na ovaj oglas 


DOBRIJAN SE KLADI ZA PUT OKO SVIJETA 



Kladio se čika »Ne budali, čiko,« Skide čika kartu Sad sudite, djeco, 

u krčmi »Kod raka«,- vele njemu ljudi, sa zida visoka, tko li je u pravu, 

da će svijet obići »ta nismo svi skupa oko »svijeta« prođe da nam čika spasi 

u dva tri koraka. kao i ti ludi!« u jedan tren oka! svoju rusu glavu! 

Jednostavna, ali praktična dječja sobica. Pokućstvo je bijelo, a sastoji se iz krevetića, stolića, dvije tri sto- 
lice i kombinacije ormara sa policom za igračke* Dobro je ako je po sobici prostrt Sto veći sag, jer se di- 
jete većinom igra po podu. Jastuci i maleni postolnjak izvezeni su Šarenim vezivom (uzorci po volji). Uzorak 
na sizu jednostavan, najbolje da je šaren i da prikazuje ono Sto zanima djecu (cvijeće, životinje, i t. đ*)* 
Sobica mora biti svijetla s zračna. 

Križaljka 

Sletio V i U m Klobučar, Zagreb 



Vodoravn o: 1. sredstvo za ma- 
zanje kotača, 5. tatarski kan, 7* hti- 
jenje, 10. morska životinja, (*živo- 
kotnk), M. žbuka, 12. biblijski pro- 
rok, 14. dom. životinja, 16. rođaci, 
naziv franjevaca u Bosa; 19. španj. 
ž* ime, 21. prezime nj+ . pripovje- 
dača (fon*), 23. otočje Ind* oce- 
anu, 24. žid. mjesec, 25. tal. plem. 
porodica, 26, poznati lijek, 31* pre- 
đi, 32 lična zamjenica, 34* rival, 33. 
udruženje, 39. zlatne i srebrne niti 
na narodnoj nošnji* 

Okomito: 1. bolest, 2* pokra- 
jina u Italiji (stara), 3. mela, 4. dje- 
čja igračka, 5. srbijanski uzvik, 6* 
obor, 8* muško ime, 9* žensko ime, 
13. cvrčak, 15. biljka, 16. ideal, 17. 
mjera za tekućine, 18. zabave, 20. niži 
kozaČki časnik. 22. sok. kiseloga ku- 
pusa, 26* nečistoća, đubre, 27. srdžba 
(ekav.), 29. jegulja, 30. rijeka u Ita- 
liji, 3L dimnjak (tur.), 32. ime našeg 
astronoma (t>, 33. Šivalo, 35* okra- 
jak, 3S. prijedlog, 37. strano slovo; 
nepozn inica* 


Odgonetke ove križaljke treba po- 
slati uredništvu do 15, rujna* Medu 
ođgonetače podijelit će se 3 romana, 
3 poučne knjige i 4 slike. 


RJEŠENJA I NAGRADE It28. BR- 

Vodoravno: I* Oko, 3* sol, 5. 
kst, 6. slabo, 7«. lapis^ 9. veo, 10* 
svaki, 13* mravi, 16. etika, 19. stora, 
22. tva, 23. Avari, 24. Drava, 25, bar, 
26. era, 27* Ana. — Okomito: 1. 
obala, 2. okvir, 3. silom, 4* lepra, 6. 
sos, 8* svi, 13. vat, 12* Krk, 14. rat, 
15, vir, 16* era, 17* inače, 16* Atila, 
19. sadra, 20* odana, 21. ala. 


Po jednu lijepu knjigu dobili su 
Z, Esert Iz S, D. Klobučar, N. Bu- 
čar I V. Klobučar iz Zagreba, M- 
Emić Iz Z., F. Zlošilo iz K*, R* Trpi- 
uić iz K*, K. Rendić iz Z*, R, Gata iz 
U a Jozičić iz L. 

